SUKUKOKOUS

		PÖYTÄKIRJA

Aika:	Lauantai 22.8.2015 klo 15.00

Paikka:	Villa Ett, Laviantie 20, Noormarkku

1.	Kokouksen avaus

	Sukuseuran puheenjohtaja Leena Ruskomaa avasi kokouksen kello 15.15. Paikalla oli 28 osallistujaa (osallistujaluettelo liitteenä). 

2.	Kokouksen järjestäytyminen: kokouksen puheenjohtajan, sihteerin ja pöytäkirjan tarkastajien valinta

Kokouksen puheenjohtajaksi valittiin Paavo Norlamo ja sihteeriksi Hannele Rajamäki. Pöytäkirjan tarkastajiksi, jotka samalla toimivat myös ääntenlaskijoina, valittiin Raili Heikinheimo ja Miika Heikinheimo.

3.	Kokouksen laillisuuden ja päätösvaltaisuuden toteaminen

Yhdistyksen sääntöjen 10 § kuuluu: "Yhdistyksen kutsuu koolle hallitus joko kirjeitse tai sähköpostitse niille jäsenille, jotka ovat ilmoittaneet sähköpostiosoitteensa yhdistykselle. Kutsu postitetaan jäsenille vähintään kuukautta ennen kokousta jäsenen ilmoittamaan osoitteeseen". 
Kokouskutsut on postitettu maaliskuun sukukirjeessä. Näin ollen kokous katsottiin laillisesti koolle kutsutuksi ja päätösvaltaiseksi käsittelemään kokouskutsussa mainittuja asioita. 

4.	Kokouksen asialistan hyväksyminen

Hyväksyttiin kokouksen asialista (asialista liitteenä).

5.	Esitetään hallituksen ja toiminnantarkastajan kertomukset kahden edellisen vuoden toiminnasta

	Leena Ruskomaa esitteli toimintakertomuksen vuosilta 2013-2014 (toimintakertomus liitteenä). Todettiin, että sukukirjoja on vielä myymättä n. 100 kpl. Kirjan hinta on 20 €. Samalla Todettiin, että myös sukukirjan ensimmäistä osaa on jäljellä laatikollinen, mutta 	kirjalla ei ole hintaa. 
Hyväksyttiin toimintakertomus yksimielisesti. Leena Ruskomaa esitteli vuosien 2013 – 2014 tilinpäätöksen ja taseen. Leena Ruskomaa luki toiminnantarkastajan lausunnon (toiminnantarkastajan lausunto liitteenä). 

	Päätettiin merkitä hallituksen ja toiminnantarkastajan kertomukset kuulluiksi. 

6.	Päätetään tilinpäätöksen vahvistamisesta ja vastuuvapauden myöntämisestä kahdelta edelliseltä tilikaudelta

	Vahvistettiin tilinpäätös vuosilta 2013 – 2014 ja päätettiin myöntää vastuuvapaus hallitukselle ja muille tilivelvollisille.

7.	Valitaan hallituksen puheenjohtaja ja varapuheenjohtaja

Hallituksen puheenjohtajaksi valittiin Leena Ruskomaa (7 E). Hallituksen varapuheenjohtajaksi valittiin Nanna Katavisto (7 E).

8.	Valitaan hallituksen muut jäsenet

	Sääntöjen mukaan hallitukseen kuuluu 4-7 jäsentä. Valittiin hallituksen jäseniksi:
-	Fred Sundwall 9 F
-	Liisa Huovinen 3 H 
-	Kari Airenne 3 C 
-	Hannele Rajamäki 7 D
-	Maj Heikinheimo-Laine 7 A

9.	Valitaan yksi toiminnantarkastaja ja yksi varatoiminnantarkastaja tarkastamaan kuluvan ja tulevan tilikauden tilit

	Valittiin toiminnantarkastajaksi Paavo Norlamo ja varatoiminnantarkastajaksi Kalle Jaakko Heikinheimo.

10.	Vahvistetaan jäsenmaksun ja ainaisjäsenmaksun suuruus

	Päätettiin pitää jäsenmaksu entisellään 15 €/v ja ainaisjäsenmaksu 250 €/v.

11.	Käsitellään muut kokouskutsussa mainitut asiat

	Kokouskutsussa ei ollut muita asioita

12.	Muut asiat

Sukuseuran seuraavat tapahtumat ovat perinteinen Heikinpäivän lounas tammikuussa 2016 sekä kesäretki kesällä 2016.

Vuonna 2017 sukuseura täyttää 40 vuotta. Samana vuonna Suomi täyttää 100 vuotta. Nanna Katavisto pyysi vinkkejä seuraavan sukukokouksen kohteesta sekä myös Heikinpäivän lounaan pitopaikasta. 
Leena Ruskomaa toivoi, että sukukirjeitä välitettäisiin lähisukulaisille. Hallituksen ulkopuolelta toivottiin aktiivisuutta suvun toimintaan.

	Sukukirjaprojektiin ei tälläkään hallituskaudella tulla tarttumaan.

Miika Heikinheimo esitti toiveen, että sukutapahtumista tehtäisiin listaus, johon sukuseuran jäsenet voisivat liittää valokuvia ja kokonaisuus laitettaisiin sukuseuran nettisivuille.

13. Kokouksen päättäminen

	Puheenjohtaja kiitti osallistujia ja päätti kokouksen klo 16.30.

Vakuudeksi:

	___________________	___________________
	Paavo Norlamo	Hannele Rajamäki
	Kokouksen puheenjohtaja	Kokouksen sihteeri

	Pöytäkirjan tarkastajat

	___________________	___________________
	Raili Heikinheimo	Miika Heikinheimo